ร้านครัวฟ้ามุ่ยอยู่ไม่ไกลจากตลาดน้ำอัมพวา เรียกได้ว่าเป็นร้าน local มากๆ เจ้าของร้านทำเอง คนมาทานส่วนใหญ่ก็เป็นคนท้องถิ่น ร้านนี้ถูกขนาบข้างด้วยกระชังปลากระพงขาว เนื่องจากบริเวณนี้เป็นบริเวณที่มี 3 น้ำ (เค็ม กร่อย และจืด) ปลากระพงขาวจึงเจริญเติบโตได้ดี บางตัวอาจถึง 2 กก. เลยทีเดียว และร้านอาหารนี้ก็มีเมนูปลากระพงไว้บริการด้วย แต่วันนั้นผมไม่ได้สั่งนะครับ เนื่องจากทานปลากระพงบ่อยมาก จากการที่กิน clean food ก็พึ่งรู้ว่าปลากระพงที่ทานก็มาจากที่นี่เอง

ปลาทูทอดน้ำปลา (100 บาท) จานนี้ใช้ปลาทูสดมาทอดกรอบแล้วราดด้วยน้ำปลาปรุงรส ทานกับน้ำจิ้มทะเล (หวานเล็กๆ) รสชาติอร่อยครับ แต่น้ำมันเยอะเหลือเยอะไปหน่อยครับ 

ทอดมันปลากราย (150 บาท) ให้เยอะครับ จานนี้อร่อยด้วย ทอดมันเนื้อเหนียวมาก ทางร้านทำเอง ไม่ใส่ถั่ว อร่อยครับ แต่ติดหวานเล็กๆ ถ้าใส่เครื่องแกงมากกว่านี้นิดจะหอมอร่อยมากกว่านี้ครับ 

กุ้งอบวุ้นเส้น (250 บาท) ใช้กุ้งแชบ้วยตัวขนาดกลางๆ ประมาณ 6-7 ตัว มาอบวุ้นเส้น กุ้งสดมากครับ แต่รสชาติอ่อนไปหน่อย ติดหวานเล็กๆ

ทุกอย่างเกือบอร่อยมากที่สุดครับ แต่ยัง ถ้าจะให้แนะนำ ขอแนะนำทอดมันปลากรายครับ

อาหารจานเด็ด: ทอดมันปลากราย

คะแนนตามหัวข้อ:
<บรรยากาศ> 6/10
<รสชาติ> 7/10 
<บริการ> 6/10
<ความเร็ว> 8/10
<ความคุ้มค่า> 7/10

สามดาวครับ รสชาติดีครับ แต่ยังไม่สุดยอดใน 3 โลก
 
หมายเหตุ:
การวิจารณ์นี้เป็นความเห็นส่วนตัวครับ คนเราชอบไม่เหมือนกัน ถ้าวิจารณ์ไม่ถูกใจก็โปรดให้อภัยนะครับ คิดว่าเป็นความเห็นหนึ่งนะครับ จะได้ชนะคู่แข่งได้ เพราะเดี๋ยวนี้ร้านอาหารเยอะมากๆครับ เอาใจช่วยครับ